2. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 126249 της 22 Νοεμ./29 Δεκ. 1955 Περί τρόπου εισπράξεως των αμοιβών των δικηγόρων Πειραιώς, εις τας ποινικάς υποθέσεις. Έχοντες υπ’ όψει το άρθρ. 96 του υπ’ αριθ. 3026/54 Ν.Δ/τος «περί του κώδικος των δικηγόρων», κυρούμεν την δια του υπ’ αριθ. 1356 της 22 Νοεμβρίου ε.έ. εγγράφου του Δικηγορικού Συλλόγου Πειραιώς, υποβληθείσαν ημίν απόφασιν του Διοικητικού Συμβουλίου του Δικηγορικού Συλλόγου Πειραιώς της 15 Νοεμ. 1955, αφορώσαν τον τρόπον της εισπράξεως των αμοιβών των δικηγόρων Πειραιώς εις τας ποινικάς υποθέσεις, έχουσαν ούτω: ΔΙΚΗΓΟΡΙΚΟΣ ΣΥΛΛΟΓΟΣ ΠΕΙΡΑΙΩΣ ΑΠΟΦΑΣΙΣ Αποφασίζει ομοφώνως Ο κατηγορούμενος ή ο πολιτικός ενάγων εις πάντα βαθμόν διαδικασίας εφ’ όσον ήθελε παραστή μετά Δικηγόρου εις τας ποινικάς υποθέσεις ενώπιον των πάσης φύσεως Δικαστηρίων ως και των Δικαστικών και Ανακριτικών Αρχών της περιφερείας του Πρωτοδικείου Πειραιώς, υποχρεούται να προκαταβάλη εις το Ταμείον του Δικηγορικού Συλλόγου Πειραιώς το κατά το Κεφ. Β΄ υπό στοιχ. Θ΄ του Ν.Δ. υπ’ αριθ. 3026/1954 «περί του Κώδικος των Δικηγόρων» οριζόμενον δι’ εκάστην παράστασιν ποσόν δικηγορικής αμοιβής. Κατ’ εξαίρεσιν προκειμένου περί παραστάσεως ενώπιον Πταισματοδικείου το προκαταβαλλόμενον ποσόν αμοιβής ορίζεται εις το ήμισυ του ελαχίστου ορίου, προκειμένου δε Μονομελών και Τριμελών Πλημμελειοδικείων εις τα τρία τέταρτα αυτού. Η προκαταβολή του εν λόγω ποσού της δικηγορικής αμοιβής θα βεβαιούται αποκλειστικώς δια τριπλοτύπου αποδείξεως του ενεργήσαντος ταύτην οργάνου του Δικηγορικού Συλλόγου άνευ προσαγωγής της οποίας δεν επιτρέπεται η παράστασις του Δικηγόρου. 6.Δ.ζ.2 Προείσπραξη Δικηγορικής Αμοιβής Η είσπραξις αύτη ενεργείται βάσει τριπλοτύπων ηριθμημένων αποδείξεων του Δικηγορικού Συλλόγου Πειραιώς αναγραφουσών το ονοματεπώνυμον του διαδίκου (κατηγορουμένου ή πολιτικώς ενάγοντος) δι’ ον η παράστασις, το όνομα του καταθέτοντος δι’ ην περίπτωσιν το πρόσωπον τούτο είναι αδιάφορον του διαδίκου, το ονοματεπώνυμον του Δικηγόρου υπέρ ου η κατάθεσις και το Δικαστήριον ή την Αρχήν ενώπιον της οποίας γενήσεται η παράστασις. Αι αποδείξεις θα φέρωσιν ημερομηνίαν εκδόσεως, την υπογραφήν του ενεργήσαντος ταύτην οργάνου και την σφραγίδα του Δικηγορικού Συλλόγου Πειραιώς. Εκ των ως άνω τριών αποκομμάτων της τριπλοτύπου αποδείξεως το εν θα παραμένη εις το στέλεχος του Δικηγορικού Συλλόγου τα δε έτερα δύο θα παραδίδωνται εις τον προκαταβάλοντα την αμοιβήν. Εκ των δύο παραδιδομένων αποκομμάτων το εν θα προσάγηται εις το δικαστήριον, τον Ανακριτήν, το Δικαστικόν Συμβούλιον ή τον ανακριτικόν υπάλληλον και θα επισυνάπτηται εις την δικογραφίαν ως δικαιολογητικόν της παραστάσεως του Δικηγόρου, το δε έτερον παραδιδόμενον εις τον παραστάντα Δικηγόρον θα χρησιμοποιήται υπ’ αυτού δια την ανάληψιν του επ’ ονόματί του εις τον Δικηγορικόν Σύλλογον Πειραιώς κατατεθέντος χρηματικού ποσού. Η απόδοσις του προκαταβληθέντος ποσού της αμοιβής εις τον δικαιούχον Δικηγόρον θα γίνεται υπό του Δικηγορικού Συλλόγου Πειραιώς δια παραδόσεως του τρίτου αποκόμματος της τριπλοτύπου αποδείξεως εφ’ ου ο αποδίδων Σύλλογος θα συντάσση πράξιν εξοφλήσεως περιέχουσαν εκτός της ημερομηνίας και τας υπογραφάς του τε αρμοδίου οργάνου του Συλλόγου και του εξοφλούντος Δικηγόρου και υπεύθυνον δήλωσιν του τελευταίου ότι παρέστη εις την διαδικαστικήν πράξιν δι’ ην η προκαταβληθείσα αμοιβή. Η εις τον δικαιούχον Δικηγόρον απόδοσις του κατά τ’ ανωτέρω προκαταβληθέντος ποσού της αμοιβής του θα ενεργήται υπό του Δικηγορικού Συλλόγου Πειραιώς μετά δεκαπενθήμερον από της γενομένης παραστάσεως. Ο εν τη ποινική δίκη διάδικος (κατηγορούμενος ή πολιτικώς ενάγων) δύναται να παρασταθή δι’ ετέρου συνηγόρου, διαφόρου του εν τη τριπλοτύπω αποδείξει αναγραφομένου, χωρίς να απαιτείται ιδιαιτέρα προς τούτο προκαταβολή της αμοιβής του. Εν τη περιπτώσει όμως ταύτη η προκαταβληθείσα  αμοιβή θα αποδίδηται υπό του Δικηγορικού Συλλόγου Πειραιώς εις τον πράγματι παραστάντα όστις θα προσαγάγη το οικείον απόκομμα εις τον Σύλλογον συν τη υπευθύνω δηλώσει του, αναγραφομένη εν τη πράξει εξοφλήσεως, ότι ούτος και ουχί ο εν τη αποδείξει αναγραφόμενος Δικηγόρος παρέστη εν τη διαδικαστική πράξει περί ης η προκαταβληθείσα αμοιβή. Εν τη περιπτώσει ταύτη η απόδοσις διενεργείται μετά δεκαπενθήμερον από της γενομένης παραστάσεως. Εφ’ όσον ο διάδικος ήθελε παραστή εν τη περί ης η προκαταβολή αμοιβής διαδικαστική πράξει άνευ Δικηγόρου, το προκαταβληθέν ποσόν θα αποδίδεται εις τον καταθέσαντα, μετά βεβαίωσιν της ταυτότητός του και πάροδον τριών ημερών από της ημέρας της καταθέσεως, αλλά πάντοτε επί τη προσαγωγή και των δύο παραδοθέντων αποκομμάτων της τριπλοτύπου αποδείξεως άτινα ούτος θα παραδίδη εις την υπηρεσίαν του Συλλόγου. Επ’ αμφοτέρων των αποκομμάτων της Τριπλοτύπου αποδείξεως ως και επί του οικείου στελέχους θα συντάσσηται πράξις αναλήψεως των προκαταβληθέντων εκ μέρους του καταθέτου ην θα υπογράφη και ούτος. Δια την παράστασιν πλειόνων Δικηγόρων απαιτείται ιδιαιτέρα δι’ έκαστον τούτων προκαταβολή της αμοιβής. Ο Δικηγορικός Σύλλογος καταβάλλων εις τον δικαιούχον Δικηγόρον ή επιστρέφων εις τον καταθέτην το προκαταβληθέν ποσόν ουδεμίαν θα υπέχη ευθύνην τόσον έναντι του καταθέτου όσον και έναντι του υπέρ ου η κατάθεσις Δικηγόρου εφ’ όσον κατά τε την κατάθεσιν και την απόδοσιν ήθελον τηρηθή αι ανωτέρω διατυπώσεις. Εις ην περίπτωσιν ο Δικηγόρος διορίζεται εξ επαγγέλματος υπό του δικαστηρίου, ως και δια την παράστασιν κατά την προδικασίαν ενώπιον οιουδήποτε προανακριτού υπαλλήλου ή εις το ακροατήριον του Πταισματοδικείου ή Μονομελούς Πλημμελειοδικείου, εφ’ όσον αι διαδικαστικαί πράξεις εις αμφοτέρας τας περιπτώσεις λαμβάνουν χώραν εκτός της περιφερείας του τέως Δήμου Πειραιώς, δεν είναι υποχρεωτική η κατά τα άνω προκαταβολή της αμοιβής του Δικηγόρου. (Μετά την σελ. 402,42) Σελ. 402,43 ΜΗ-55 Προείσπραξη Δικηγορικής Αμοιβής 6.Δ.ζ.2 Επίσης δεν είναι υποχρεωτική η προκαταβολή της δικηγορικής αμοιβής εφ’ όσον ο Δικηγόρος θέλει παραστή υπέρ διαδίκου (κατηγορουμένου ή πολιτικώς ενάγοντος) αποδεδειγμένως απόρου, της απορίας αυτού κρινομένης υπό του Προέδρου του Δικηγορικού Συλλόγου Πειραιώς όστις θέλει εφοδιάζει τον παραστάντα Δικηγόρον δια σχετικού σημειώματος αντικαθιστώντος το διπλότυπον, ως και επί των κατά τας κειμένας διατάξεις απολαμβανόντων του ευεργετήματος των πενήτων. Ο άπορος ούτος όμως θα υποχρεούται εις την προκαταβολήν των δικαστικών εξόδων, τελών χαρτοσήμου συζητήσεως, ενσήμων παραστάσεως κλπ. κατά την παρ. 2 του άρθρ. 175 του υπ’ αριθ. 3026/1954 Ν.Δ/τος «περί Κώδικος των Δικηγόρων». Κατά την υπό του Δικηγορικού Συλλόγου Πειραιώς απόδοσιν εις τον Δικηγόρον της υπέρ αυτού προκαταβληθείσης δικηγορικής αμοιβής θα παρακρατήται εκ ταύτης ποσοστόν 10%. Εκ του ούτως παρακρατουμένου ποσού δύναται μετ’ απόφασιν του Διοικητικού Συμβουλίου του Δικηγορικού συλλόγου να διατίθηται εκάστοτε ανάλογον ποσόν προς αμοιβήν των κατά την προηγουμένην παράγραφον οριζομένων υπό του Προέδρου του Συλλόγου Δικηγόρων δια την υπεράσπισιν των πενήτων και απόρων. Η παρούσα απόφασις δεν έχει εφαρμογήν επί παραστάσεως Δικηγόρων ενώπιον Πταισματοδικείου ή Μονομελούς Πλημμελειοδικείου της περιφερείας του Πρωτοδικείου Πειραιώς συνεδριάζοντος εκτός της έδρας του Πρωτοδικείου τούτου. Εξουσιοδοτεί τον κ. Πρόεδρον του Δικηγορικού Συλλόγου Πειραιώς ίνα μεριμνήση δια την υπό του κ. Υπουργού της Δικαιοσύνης κύρωσιν της παρούσης αποφάσεως ήτις θέλει τεθή εν ισχύϊ μετά δεκαπενθήμερον από της δημοσιεύσεώς της εις την Εφημερίδα της Κυβερνήσεως. Σελ. 402,44 6.Δ.ζ.2 Προείσπραξη Δικηγορικής Αμοιβής 